**ANEXA la Hotărârea nr..............................**

**a Consiliului local al municipiului Bistrița**

**Caracteristicile principale și indicatorii tehnico-economici pentru obiectivul de investiții "Amenajare piste de cicliști în municipiul Bistrița" - Etapa I**

Lucrările care fac obiectul acestei documentații se regăsesc în prioritățile propuse prin Planul de mobilitate urbană durabilă (PMUD) pentru Municipiul Bistrița, având ca scop principal îmbunatățirea accesibilității zonelor urbane și furnizarea de servicii de mobilitate și transport durabile către, prin și în zona urbană a municipiului Bistrița.

Obiectivul general al investiției se regăsește și în prioritățile de investiții ale Programului Operațional Regional 2014-2020, Axa prioritară 4.- Sprijinirea dezvoltării urbane - 4.1- Promovarea strategiilor de reducere a emisiilor de dioxid de carbon pentru toate tipurile de teritoriu, în particular zone urbane, inclusiv promovarea planurilor sustenabile de mobilitate urbană și a unor măsuri relevante pentru atenuarea adaptărilor - Programul: "Reducerea emisiilor de carbon în municipiile reședința de județ prin investiții bazate pe planurile de mobilitate urbană durabilă".

Planificarea rețelei de ciclism face parte din planificarea generală a rețelei de transport local și din planificarea generală națională de transport. Scopul este de a dezvolta sistemul de transport integrat, astfel încat să fie posibilă o dezvoltare coordonată a sistemelor de transport individuale și o utilizare eficientă a intregului sistem.

Obiectivul de investiție propus este amplasat în municipiul Bistrița, pe urmatoarele străzi: 1 Decembrie, Avram lancu, Grănicerilor, Ghinzii, C.R. Vivu, Vasile Lupu, Tudor Vladimirescu, Cimitirului, Crinilor, loan Slavici, Subcetate, Drumul Cetatii, Drumul Dumitrei Vechi, Dimitrie Cantemir, Eroilor, lmparatul Traian, Valeriu Braniște, Aleea Sălciilor, Petru Maior, Al. Odobescu, loan Ratiu, Codrisor/Victor Onișor,Alba lulia, Aleea Șieu, Panait Cerna, Gh. Pop de Băsești, Axente Sever, Garoafei.

Pistele de biciclete se vor amenaja astfel:

* pentru câte un sens de circulație, cu lățimea de 1,00 m, pe ambele părți ale străzii
* pentru doua sensuri de circulație, cu lățimea de 2,00 m, pe o singură parte a străzii

Pistele pentru cicliști vor avea o structură proprie, separată de carosabil sau trotuar fie prin denivelare, cu sau fară stâlpișori de separare și protecție antiparcare, funcție de trafic, fie doar cu stâlpișori.

**INDICATORI TEHNICO-ECONOMICI Al INVESTIȚIEI**

1. **Valoarea totală a investiției** (fără TVA)

**19.048.866,23 lei**

**din care C+M** (fără TVA)

**15.411.689,29 lei**

1. **Capacități** (în unități fizice)

Lungime totala piste cicliști: **26,056 km**

Nr. stații bike-sharing: **7 buc.**

1. **Durata de realizare**: **28 luni**

Finanțarea obiectivului de investiții se face din Fondul European de Dezvoltare Regionala, bugetul de stat, bugetul local și din alte fonduri legal constituite cu aceasta destinație.

Valoarea se va actualiza potrivit evoluției ulterioare a prețurilor.